**ANHOLT BORGERFORENING**

**Referat fra bestyrelsesmøde den 10-01-2022**

**Til stede: Karen Konge, Jakob Gede, Frank Svensson, Ulf Brøste, Anja Rohde, Birgitte Dahl Jeppesen. Afbud fra Jakob Kjærgaard**

**Dagsorden:**

1: Julebelysning i byen

2: Brev til Reno Djurs Om ny afgift på 200 kr., samt ny sorterings ordning (lov bestemt)

3: Status på samarbejdet med Jesper Holst fra Norddjurs kommune; hvor langt er vi og i hvilken retning vil vi?

4: Naturbevarelse af Paragraf 3 områder på Anholt.

5: Carsten skipper på færgen er ikke Corona vaccineret, hvem tager kontakt til kommunen om at sikre at reglerne overholdes (forespørgsel fra beboer)

6: Brev til Teknik og miljø mht. deres holdning til at flere og flere huse bliver til "sommerhuse" samt forespørgsel ift. Om de kan findes byggegrunde til helårs huse

7: Gode idéer til at finde en cafe bestyrer på færgen

8: Havbrug omkring øen?

9: Info fra færgeudvalget

10: Eventuelt

Referat:

Ad. 1: Vi vil sætte punktet om julebelysning på dagsordenen til generalforsamlingen.

Ad. 2: Jakob Gede skriver et brev til Reno Djurs ang. de erhvervsdrivendes lidt specielle forhold på Anholt. Eksempelvis har flere sommer erhvervsdrivende kun cykelanhænger og kører hen på genbrugsstationen med få kilo. Vi frygter der vil ske en ophobning af affald på havnen og i byen, hvis de skal betale 200 kr. hver gang de afleverer en lille portion affald.

Vores ønsker og de mere generelle udfordringer i forhold til affaldshåndtering tager vi op senere da Norddjurs har dispensation til 2023.

Ad. 3: Jesper Holst har opfordret Borgerforeningen til at søge midler til aflønning af en eller flere turistguider i nogle af Norddjurs kommunes fonde. Bestyrelsen er ikke enige om, at der er brug for turistguider og vi vil derfor hellere bruge Jesper Holst til at undersøge, hvor langt B45 er i forhold til nybyggerier af lejeboliger. Især er vi interesseret i at kommunen køber en byggegrund.

Ad. 4: Frank Svensson og Michael Langebæk har begge skrevet til Norddjurs kommune, fordi de er bekymrede over den afvanding der er sket med mosen i Vesterlandet. De har ikke fået svar på hvorfor der finder så kraftig afvanding af et §3 område sted og de arbejder derfor videre med sagen og vil skrive til miljøministeriet, hvis Nordjurs kommune ikke reagerer på forespørgslerne.

Ad. 5: Borgerforeningens formand har gjort færgeriet opmærksom på sagen og opfordrer dem til at tage sig af sagen.

Ad. 6: Det bekymrer flere og flere Anholtere at så mange vinduer er mørke om vinteren. Vi rykker på en ny dato for mødet med Miljø og teknikudvalget, som blev aflyst den 13. december og vi tager problematikken op på det møde og de kommende møder med kontaktudvalget for Anholt.

Ad. 7: Der er stor utilfredshed og uforståenhed i bestyrelsen over, at det ikke er lykkedes færgeriet at finde en løsning på udfordringen med at finde en ny cafeteriabestyrer. Karen vil derfor hænge opslag på kokkeskoler i hele Danmark. Andre gode forslag efterlyses. Den samme bekymring gælder stillingen som rengøringsassistent på færgen, som ny slås op igen.

Ad. 8: Borgerforeningen ønsker fortsat ikke havbrug omkring Anholt. De ansøgninger som skal behandles i den kommende tid, er ansøgninger som blev skrinlagt inden havmiljøplanen blev vedtaget. Vi forventer at Norddjurs kommune sammen med blandt andet Syddjurs står ved sin modstand mod havbrug, så der kun gives tilladelser til anlæg på landjorden.

Ad. 9: Der står i vedtægterne, at medlemmer i færgeudvalget har ret til at se kontrakter, regnskaber og andre forhold på færgen. Derfor vil Karen Konge og Jakob Gede bede om se kontrakter der danner baggrund for de to stillingsopslag til cafeteriebestyrer og rengøringsassistent. Det har jo desværre ikke været muligt at besætte de to stillinger og det undrer bestyrelsen, da der ikke tidligere har været ubesatte stillinger i over et år.

Næste møde: Næste møde 13. februar kl. 15.00. Generalforsamling 13. marts

***Karen Konge Frank Svensson Anja Rohde***

***Jakob Gede Birgitte Dahl Jeppesen***

 ***Ulf Brøste Set: Jakob Kjærgård***